|  |  |
| --- | --- |
| Numri i lëndës: | 2018:067346 |
| Datë: | 31.05.2019 |
| Numri i dokumentit: | 00341501 |

**P.nr.60/19**

**NË EMËR TË POPULLIT**

**GJYKATA THEMELORE NE PEJE –DEGA ISTOG – DEPARTAMENTI I PËRGJITHSHËM-Divizioni Penal,** sipas gjyqtarit të vetëm gjykues Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit B R nga I, i akuzuar për vepër penale, të Mashtrimit nga neni 335 par.2 lidhur me par.1, të KPRK-së, duke vendosur sipas aktakuzës së Prokurorisë Themelore ne Pejë – Departamenti i Përgjithshëm PP/II.nr.2405/2018, e dt.26.03.2019, në seancën publike të shqyrtimit fillestar të mbajtur me **29.05.2019**, në praninë e Prokurorit të Shtetit Arben Hoti, të pandehurit B R, dhe mbrojtësit te tij av. Gëzim Baloku nga Peja, Gjykata të njëjtën ditë në prezencën e palëve mori dhe publikisht shpalli, ndërsa me dt. 31.05.2019 e përpiloj këtë:

# A K T GJ Y K I M

I pandehuri  **B R,** i lindur me .. ne I ku dhe banon rr. “R “ nr. .., me vendqëndrim te përkohshëm ne GJ, i biri i RR dhe nenës F e gjinisë U, i martuar, babai i 2 fëmijëve, ka të kryer shkollën e mesme, me profesion konduktor, i gjendjes se mesme ekonomike, i identifikuar ne bazë të letërnjoftimit me nr..., Shqiptar, Shtetas i Republikës se Kosovës, i pa dënuar me pare nga ana e gjykatës, gjendet në liri.

**ËSHTË FAJTOR**

**Për shkak se:**

I pandehuri B qe nga fundi i vitit 2004 e deri me 08.05.2014, fillimisht në Shkollën e Shërbimit Policor në Vushtrri, duke vazhduar në stacion Policor ne Istog, në vazhdimësi me ane te paraqitjes se fakteve te rrejshme e me qellim te përfitimit te kundërligjshëm te dobisë pasurore për veten e mashtron dhe gjatë tërë kësaj periudhe e mbanë ne lajthim punëdhënësin e tije Policinë e Kosovës, në atë mënyre që: I pandehuri B se bashku me vëllain e tij binjak B R, ne fundin e vitit 2004 fillimisht aplikojnë ne Konkursin publik për zyrtar te sigurimit te policisë se Kosovës ku ne fund te procedurës se konkurrimit arrijnë qe te pranohet vetëm Bi, dhe me rastin e paraqitjes para organit kompetent për te nënshkruar kontratën dhe filluar procedurën e trajnimit, aty paraqitet i pandehuri B i cili duke shfrytëzuar ngjashmërinë me vëllain e tije binjak si dhe duke e shfrytëzuar dokumentacionit personal te tij, paraqitet para organit kompetent, nënshkruan kontratën, ku edhe i krijohet kartela identifikuese zyrtare me nr #8782, me fotografi te tij por me emër te vëllain B it dhe qe nga aty i njëjti fillon procedurën e trajnimit me pas vazhdon punën si zyrtar i sigurimit ne Policinë e Kosovës deri ne vitin 2012 ku ne ketë kohe te njëjtit i ipet mundësia qe te kaloj si Zyrtar Policor ashtu qe këtë funksion e ushtron deri me datën 08.05.2014, kur edhe jep dorëheqje, me çka i shkakton dëme material buxhetit te Republikës se Kosovës ne vlere prej 33.492,99 €

* me çka ka kryer veprën penale, “ Mashtrim” nga neni 335 par.2 lidhur me par.1, të KPRK-së

Gjykata duke vendosur në kuptim të nenit 7,8,9,10,17,21,41,42,43,45,46,49,50,51,52,62, par.1 e 2 dhe nenpar.2.3 dhe 65 nenit 73,74, të KPRK-së, dhe nenit 359, 360, 361, 365, 366,450, te KPPRK-së, të pandehurit i shqipton.

**DËNIM ME GJOBË**

**Ashtu që:**

**1.**Të pandehurit **B R**, Gjykata i përcakton dënimin me gjobë në shumen prej **600 (gjashtëqind) euro** të cilin dënim i pandehuri duhet ta paguaj në afatin prej **15 ditësh** pas plotfuqishmërisë se këtij aktgjykimi.

**2**. Nëse i pandehuri nuk dëshiron apo nuk mund ta paguan gjobën e shqiptuar me kohë të përcaktuar, e njëjta gjobë do të zëvendësohet në dënim me burgim konfom nenit 46 par 3 të KPRK, ku një ditë burgim do ti llogariten në 20 (njëzetë) euro të gjobës.

**DËNIM ME KUSHT:**

**3**.Të pandehurit gjykata i shqipton edhe dënim me burgim në kohëzgjatje prej **1(një)** **viti,** i cili dënim nuk do të ekzekutohet nëse në afatin e verifikimit **prej 2(dy) vitesh** pas plotfuqishmërisë se këtij aktgjykimi i pandehuri nuk kryen vepër të re penale.

**DËNIM PLOTËSUES:**

**4.** Konform nenit 65 par.2 të KPRK-së, Gjykata të pandehurit i shqipton edhe dënim plotësues, ndalim i ushtrimit funksioneve ne administratën publike, ose në shërbime publike ne kohëzgjatje **prej 3 vitesh.**

**5.** I pandehuri obligohet që në emër të shpenzimeve të procedurës penale ti paguaj shumen prej **20 ( njëzet ) euro,** paushallin gjyqësor në shumë prej **20 ( njëzet ) euro**, si dhe në emër të taksës për kompensimin e viktimave të krimitshumën prej **30 (tridhjetë) euro,** të gjithanë afat prej 15 ditësh nga dita e plotfuqishmërisë se këtij aktgjykimi.

**6.** Përfaqësuesi i autorizuar ligjor i institucionit te Policisë se Kosovës në Prishtinë, për realizimin e kërkesës pasurore juridike, udhëzohet në kontest të rregullt juridiko-civil.

**A r s y e t i m**

Prokuroria Themelore ne Pejë– Departamenti i përgjithshëm, pranë kësaj Gjykate ka ngritë aktakuzën PP/II.nr.2405/18, dt. 26.03.2019, ndaj të pandehurit B R nga I, duke e akuzuar për vepër penale, të Mashtrimit nga neni 335 par.2 lidhur me par.1, të KPRK-së.

Gjykata ka mbajtur shqyrtimin fillestar me dt.29.05.2019 në praninë e Prokurorit të Shtetit Arben Hoti, të pandehurit B R, si dhe mbrojtësit të tij av. Gëzim Baloku nga Peja sipas autorizimit. Gjykata duke vepruar në kuptim të nenit 245 të KPPRK-së, në seancën fillestare nuk i ka ftuar palët tjera.

Pas leximit të aktakuzës nga ana e prokurorit të shtetit i pandehuri pas konsultimit me mbrojtësin e tij deklaron: se e pranoj fajësinë për veprën penale për te cilën akuzohem, jam penduar për ketë veprim, me vjen keq për rastin qe me ka ndodhur, është hera e parë qe kam renë ne kundërshtim me ligjin.

Mbrojtësi i te pandehurit deklaron: se pas konsultimit me klientin tim i njëjti ka vendosur qe te pranoj fajësinë ne mënyrë vullnetare dhe pa presion, andaj kërkoj nga gjykata qe pranimin e fajësisë te aprovoj dhe me rastin e marrjes se vendimit mbi dënim pranimin fajësisë, ndaj klientit tim te merret si rrethanë pranimi i fajësisë dhe shprehja e keqardhjen, është hera a parë qe bije ne kundërshtim me ligjin .

Lidhur me pranimin e fajësisë Gjykata kërkojë mendimin e prokurorit të shtetit e cila deklaroj: se nuk e kundërshtoj pranimin e fajësisë nga ana e te pandehurit, meqenëse iu njëjti ka mbështetje edhe ne provat qe gjenden ne shkresa te lendes dhe i propozoj gjykatës qe te njëjtin ta aprovoj dhe meqenëse gjykata tani me gjendjen faktike e konsideron si te vërtetuar asaj i mbetet qe te vendos vetëm për llojin dhe lartësinë e dënimi, për çka i propozoj qe me rastin e vlerësimit ti ketë parasysh rrethanat lehtësuese dhe ato renduese, dhe me ne fund i propozojmë gjykatës qe te akuzuarin ta shpall fajtor ta dënoj sipas ligjit, njëherit ti shqiptoj edhe dënimin plotësues ndalimi i funksionit ne administratën publike , sipas kushteve qe i përcakton gjykata, te obligoj ne përmbushjen e shpenzimeve, ndërsa lidhur me shumen e demit te shkaktuar për ketë te udhëzoj ne kontest te rregullt civil.

Pas deklarimit të pandehurit se e pranon fajësinë për veprën penale me të cilën akuzohet dhe mendimit te prokurorit të shtetit, se nuk e kundërshton pranimin e fajësisë, Gjykata konstatoj se i pandehuri pranon fajësinë në mënyrë vullnetare dhe pa asnjë presion, i pandehuri është i vetëdijshëm për pasojat dhe përparësitë e pranimit te fajësisë, si dhe te gjitha kërkesat nga neni 248 par. 1 te KPPK-se janë përmbushur. Ashtu që gjykata me aktvendim në procesverbal aprovon deklarimin për pranimin e fajësisë nga ana e te pandehurit.

Duke pas parasysh se gjykata ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPPK-së, si dhe faktin se janë plotësuar kushte nga neni 248 par.1 të KPPRK-së, atëherë në këtë çështje gjykata ka vazhduar me shqiptimin e dënimit konform nenit 248 par.4 të KPRK-së.

Me faktet e ofruara në shkresat e lëndës, si dhe me pranimin e fajësisë nga ana e të pandehurit është vërtetuar se i njëjti qe nga fundi i vitit 2004 e deri me 08.05.2014, fillimisht në Shkollën e Shërbimit Policor në Vushtrri, duke vazhduar në stacion Policor ne Istog, në vazhdimësi me ane te paraqitjes se fakteve te rrejshme e me qellim te përfitimit te kundërligjshëm te dobisë pasurore për veten e mashtron dhe gjatë tërë kësaj periudhe e mbanë ne lajthim punëdhënësin e tije Policinë e Kosovës, në atë mënyre që: I pandehuri B se bashku me vëllain e tij binjak B R, ne fundin e vitit 2004 fillimisht aplikojnë ne Konkursin publik për zyrtar te sigurimit te policisë se Kosovës ku ne fund te procedurës se konkurrimit arrijnë qe te pranohet vetëm B, dhe me rastin e paraqitjes para organit kompetent për te nënshkruar kontratën dhe filluar procedurën e trajnimit, aty paraqitet i pandehuri B i cili duke shfrytëzuar ngjashmërinë me vëllain e tije binjak si dhe duke e shfrytëzuar dokumentacionit personal te tij, paraqitet para organit kompetent, nënshkruan kontratën, ku edhe i krijohet kartela identifikuese zyrtare me nr #8782, me fotografi te tij por me emër te vëllain B dhe qe nga aty i njëjti fillon procedurën e trajnimit me pas vazhdon punën si zyrtar i sigurimit ne Policinë e Kosovës deri ne vitin 2012 ku ne ketë kohe te njëjtit i ipet mundësia qe te kaloj si Zyrtar Policor ashtu qe këtë funksion e ushtron deri me datën 08.05.2014, kur edhe jep dorëheqje, me çka i shkakton dëme material buxhetit te Republikës se Kosovës ne vlere prej 33.492,99 €

Nga gjendja e vërtetuar faktike si është përshkruar në dispozitiv të këtij aktgjykimi, pa dyshim rrjedh se në veprimet e të pandehurit B R janë plotësuar të gjitha elementet e veprës penale, të Mashtrimit nga neni 335 par.2 lidhur me par.1, të KPRK-së

Sa i përket fajësisë gjykata ka gjetur se i pandehuri ketë vepër penale e ka kryer me dashje, pasi që ai ka qenë i vetëdijshëm për veprën penale dhe e ka dëshiruar kryerjen e saj.

Gjatë procedurës penale nuk janë paraqit rrethana të cilat do ta zvogëlojnë apo përjashtojnë përgjegjësin penale të pandehurit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73 dhe 74 te KPRK-se.

Kështu si rrethana lehtësuese për te pandehurin,gjykata ka vlerësuar faktin se i njëjti kishte sjellje korrekte dhe për me tepër e ka pranuar fajësinë për veprën penale me të cilën akuzohet, duke u penduar për veprën e kryer, dhe duke kërkuar falje, është hera e parë qe bije ndesh me ligjin, të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Si rrethana rënduese gjykata gjeti, shkallën e lartë të pjesëmarrjes në veprën penale pasi qe i njëjti me dashje dhe paramendim i ka ndërmarr të gjitha veprimet inkriminuese duke paraqitur fakte të rrejshme përmes të cilave ka venë në lajthim punëdhënësin- Policinë e Kosovës, si rrethanë tjetër renduese gjykata ka gjetur, dënueshmërin e kësaj vepre penale si dhe dëmin e shkaktuar të dëmtuarës në shumën prej 33.492,99 €

Gjykata ka ardhur ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale, me të cilën do të arrihet edhe qëllimi i dënimit ne kuptim te nenit 41 te KPK-se.

Dënimi plotësues është shqiptuar konform nenit 62, par.1 e 2 dhe nenpar.2.3, si dhe nenit 65 të KPRK-së.

Duke u bazuar ne nenin 450 par. 1 dhe 2 të KPPRK-së, gjykata ka përcaktuar shpenzimet procedurale, dhe paushallin gjyqësor si në dispozitiv të këtij aktgjykimi.

Vendimi në emër të kompensimit të viktimave të krimit është marrë, konform nenit 39 par.3 nën par 3.1 të Ligjit nr.05/L-036 për Kompensimin e Viktimave të Krimit.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË-DEGA ISTOG**

**DEPARTAMENTI I PËRGJITHSHËM**

**P.nr. 60/19 më datë 29.05.2019**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Kundër këtij aktgjykimi palët kanë te drejtë të parashtrojnë

ankesë në afat prej 15 ditësh, nga dita e marrjes. Ankesa i dërgohet

Gjykatës së Apelit në Prishtinë përmes kësaj Gjyk